Vladimir Cosma

Vladimir Cosma (* 13. apríl 1940, Bukurešť, Rumunsko) je francúzsko-rumunský hudobný skladateľ, huslista a dirigent. Zložil hudbu k veľkému množstvu francúzskych filmov zo 70., 80. a 90. rokov 20. storočia. Vo svete sa preslávil najmä ako skladateľ filmovej hudby, ktorá bola inšpirovaná rôznymi hudobnými žánrami. Od roku 1960 zložil Cosma vyše 300 hudobných kompozícií k filmom a televíznym programom.

Životopis 
Vladimir Cosma sa narodil v Bukurešti do rodiny muzikantov. Jeho otec Teodor Cosma je klavirista a dirigent; jeho matka Carola je hudobníčka a majsterka Európy a Rumunska v plávaní; jeho strýko Edgar Cosma je skladateľ a dirigent; jedna z jeho starých mám je klaviristka, žiačka Ferruccia Busoniho. Otec mu dal meno Vladimir z lásky k francúzskej kultúre, ktorú symbolizoval vtedajší francúzsky veľvyslanec v Rumunsku Wladimir d'Ormesson. Po stredoškolskom štúdiu nastúpil Vladimir Cosma na Národné hudobné konzervatórium a získal prvé dve ceny, v hre na husliach a v kompozícii. Od ôsmich rokov koncertoval so svojím otcom. V roku 1963 sa s rodinou presťahoval do Paríža kde pokračoval v štúdiu na Národnom konzervatóriu hudby a tanca v Paríži a spolupracoval s Nadiou Boulangerovou. Od roku 1964 podnikol svetové turné ako klasický huslista.

Vladimir Cosma zložil svoj prvý filmový soundtrack v roku 1967 pre film Šťastný Alexander od Yvesa Roberta. V roku 1972 zožal svoj prvý veľký úspech s hudbou ku komédii Veľký blondín s čiernou topánkou režiséra Yvesa Roberta. Používa hlavne Panovu flautu, ktorá pre špionážny film robí veľmi dobrú atmosféru. V roku 1973 ukázal veľkú kreativitu v jazzovej atmosfére New Yorku s jidiš tematikou v Dobrodružstvách rabína Jacoba od Gérarda Ouryho. Podieľal sa na mnohých populárnych komédiách ako napr.: Krídelko alebo stehienko? (1976) – réžia Claude Zidi, Záletník (1977) – réžia Yves Robert, Som nesmelý, ale liečim sa (1978) – réžia Pierre Richard, Večierok (1980) – réžia Claude Pinoteau alebo Kopyto (1981) – réžia Francis Veber. Počas svojej dirigentskej práce sa skutočne etabloval ako jeden z pilierov kompozície pre kinematografiu.

V 80. rokoch spestril svoj žáner prácou pre filmy sociálneho charakteru a dramatickejšieho spádu. Tiež skomponoval hudbu k (začiatky televíznych reality show) Cena za nebezpečenstvo (1983) – réžia Yves Boisset, alebo strúhaný humor v Ježiško je neporiadnik (1982) – réžia Jean-Marie Poiré. Vladimir Cosma sa neustále obnovuje, komponuje s málo používanými nástrojmi ako ústna harmonika či lyrikón. Jeho multidisciplinárny talent bol odmenený dvoma Cézarmi, v roku 1982 za film Diva (Jean-Jacques Beineix) a v roku 1984 za Tančiareň (Ettore Scola). Je súčasťou veľmi uzavretého kruhu veľkých režisérov, ktorí nadviazali skutočné priateľstvá ako napr.: Yves Robert, Claude Zidi, Gérard Oury, Francis Veber, Édouard Molinaro, Claude Pinoteau a Jean-Pierre Mocky. Keďže sa stal úspešným skladateľom, neváhal pracovať pre mladých režisérov ako Michel Berny s filmom Les Grands sentiments font les grands gueuletons (1973), Nicolas Ribowski s filmom Mužská záležitosť (1981) alebo Georges Wilson s filmom La Vouivre (1988).

V 90. rokoch sa jeho produkcia spomalila, ovplyvnená vývojom v hudbe a zaneprázdnená niekoľkými osobnými projektmi. Naďalej pravidelne pracuje ako skladateľ filmovej hudby. Vladimir Cosma je veľkým menom v kultúre, klasickej hudbe a kinematografii.

Vladimir Cosma napísal operu Marius a Fanny uvedenú v roku 2007 v Marseille.

Pracoval pre televíziu podpisom pôvodných soundtrackov k telenovelám ako Châteauvallon, Les Cœurs brûlés, Les Yeux d'Hélène alebo k populárnej kreslenke Les Mondes engloutis.

Filmografia

Celovečerné filmy 

 1967: Najstaršie povolanie na svete (Le Plus Vieux Métier du monde), réžia Franco Indovina, Mauro Bolognini, Philippe de Broca, Michael Pfleghar, Claude Autant-Lara a Jean-Luc Godard
 1968: Šťastný Alexander (Alexandre le Bienheureux), réžia Yves Robert
 1968: Smrť Joa Indiána (Moartea lui Joe Indianul), réžia Mihai Iacob a Wolfgang Liebeneiner
 1969: (Clérambard), réžia Yves Robert
 1970: Roztržitý (Le Distrait), réžia Pierre Richard
 1972: Život plný malérov (Les Malheurs d'Alfred / Après la pluie le beau temps), réžia Pierre Richard
 1972: Veľký blondín s čiernou topánkou (Le Grand Blond avec une chaussure noire), réžia Yves Robert
 1972: (Les Félines), réžia Daniel Daert (film získal v roku 1977 cenu AFAA Award za najlepšiu pôvodnú hudbu)
 1973: Neplač s plnými ústami (Pleure pas la bouche pleine), réžia Pascal Thomas
 1973: (Les Zozos), réžia Pascal Thomas
 1973: Veľké city robia dobrú chuť (Les grands sentiments font les bons gueuletons), réžia Michel Berny
 1973: Najpomätenejší rozum (La Raison du plus fou), réžia François Reichenbach
 1973: Dobrodružstvá rabína Jacoba (Les Aventures de Rabbi Jacob), réžia Gérard Oury
 1973: Zdravím ťa, umelec! / Buď pozdravený, umelec! (Salut l'artiste), réžia Yves Robert
 1974: (Le Chaud Lapin / le Confident malgré lui), réžia Pascal Thomas
 1974: Horčica mi stúpa do nosa (La moutarde me monte au nez), réžia Claude Zidi
 1974: Návrat veľkého blondína (Le Retour du Grand Blond), réžia Yves Robert
 1975: Ružový telefón (Le Téléphone rose), réžia Édouard Molinaro
 1975: Pán Dupont (Dupont Lajoie), réžia Yves Boisset
 1975: Náhradník (La Course à l'échalote), réžia Claude Zidi
 1975: Katrin a spol. (Catherine & Cie / Catherine et Compagnie), réžia Michel Boisrond
 1976: Záletník (Un éléphant ça trompe énormément), réžia Yves Robert
 1976: Krídelko alebo stehienko? (L'Aile ou la Cuisse), réžia Claude Zidi
 1976: (La Surprise du chef), réžia Pascal Thomas
 1976: Hračka (Le Jouet), réžia Francis Veber
 1976: Dracula a syn (Dracula père et fils), réžia Édouard Molinaro
 1977: Záletník 2 (Nous irons tous au paradis), réžia Yves Robert
 1977: Zviera (L'Animal), réžia Claude Zidi (film bol v roku 1978 nominovaný na cenu César za najlepšiu hudbu)
 1977: Nebudete mať Alsasko a Lotrinsko (Vous n'aurez pas l'Alsace et la Lorraine), réžia Coluche
 1977: Prežiť si svoje peklo (Les Robots pensants ou Le Collectionneur de cerveaux), réžia Michel Subiela
 1978: V štátnom záujme (La Raison d'État), réžia André Cayatte
 1978: Som hanblivý, ale liečim sa / Som nesmelý, ale liečim sa (Je suis timide mais je me soigne), réžia Pierre Richard
 1978: Jeden hot a druhý čihí (La Zizanie), réžia Claude Zidi
 1979: Štyri na kanapy (Duos sur canapé), réžia Marc Camoletti
 1979: Spoveď len pre seba (Confidences pour confidences), réžia Pascal Thomas
 1979: Vrav, vrav, zaujímaš ma (Cause toujours... tu m'intéresses !), réžia Édouard Molinaro
 1979: Tí malí sú už veľkí (Ils sont grands, ces petits), réžia Joël Santoni
 1979: Odvahu a nohy na ramena (Courage fuyons), réžia Yves Robert
 1979: (La Dérobade), réžia Daniel Duval (film bol v roku 1980 nominovaný na cenu César za najlepšiu hudbu)
 1980: Večierok (La Boum), réžia Claude Pinoteau (film získal v roku 1981 Zlatú a Platinovú platňu za titulnú pieseň Reality)
 1980: To ja nie, to on / To nie som ja, to je on! (C'est pas moi, c'est lui), réžia Pierre Richard
 1980: Rana dáždnikom (Le Coup du parapluie), réžia Gérard Oury
 1980: Inšpektor Nemehlo (Inspecteur la Bavure), réžia Claude Zidi
 1980: Bar s telefónom (Le Bar du télép hone), réžia Claude Barrois
 1981: Premárnené šance (Celles qu'on n'a pas eues), réžia Pascal Thomas
 1981: Mužská záležitosť (Une affaire d'hommes), réžia Nicolas Ribowski
 1981: Možno v budúcom roku (L'Année prochaine... si tout va bien), réžia Jean-Loup Hubert
 1981: Kopyto (La Chèvre), réžia Francis Veber
 1981: (Diva), réžia Jean-Jacques Beineix (film získal v roku 1981 Zlatú a Platinovú platňu za najlepšiu hudbu), (film získal v roku 1982 cenu César za najlepšiu hudbu), (film získal v roku 1982 cenu za najlepšiu filmovú hudbu na moskovskom festivale)
 1982: Večierok 2 (La Boum 2), réžia Claude Pinoteau (film získal v roku 1982 Zlatú a Platinovú platňu za najlepšiu hudbu), (film bol v roku 1983 nominovaný na cenu César za najlepšiu hudbu)
 1982: Nenapraviteľní na prázdninách (Les Sous-doués en vacances), réžia Claude Zidi (film získal Zlatú a Platinovú platňu za titulnú pieseň Destiné)
 1982: Ježiško je neporiadnik (Le père Noël est une ordure), réžia Jean-Marie Poiré
 1982: Eso všetkých es / Eso es (L'As des as), réžia Gérard Oury
 1983: Tančiareň (Le Bal), réžia Ettore Scola (film získal v roku 1984 cenu César za najlepšiu hudbu), (film získal v roku 1984 cenu David za najlepšiu hudbu)
 1983: Otec a otec (Les Compères), réžia Francis Veber
 1983: Operácia Banzaj (Banzaï), réžia Claude Zidi
 1983: Cena za nebezpečenstvo (Le Prix du danger), réžia Yves Boisset
 1983: (Retenez-moi... ou je fais un malheur !), réžia Michel Gérard
 1984: Siedmy terč (La Septième Cible), réžia Claude Pinoteau
 1984: Taká, aká si (Just the Way You Are), réžia Édouard Molinaro
 1984: Dvojča (Le Jumeau), réžia Yves Robert
 1985: Majstri gagu (Les Rois du gag), réžia Claude Zidi
 1985: Asterix a prekvapenie pre Cézara (Astérix et la Surprise de César), réžia Gaëtan Brizzi a Paul Brizzi
 1986: Utečenci (Les Fugitifs), réžia Francis Veber
 1986: Trojkráľový koláč (La Galette du roi), réžia Jean-Michel Ribes
 1986: (Mort un dimanche de pluie), réžia Joël Santoni
 1986: Asterix v Británii (Astérix chez les Bretons), réžia Pino van Lamsweerde
 1987: Lévy a Goliáš (Lévy et Goliath), réžia Gérard Oury
 1988: Študentka (L'Étudiante), réžia Claude Pinoteau (film získal v roku 1988 Zlatú platňu za titulnú pieseň You Call It Love)
 1988: (La Vouivre), réžia Georges Wilson
 1990: Oteckova sláva (La Gloire de mon père), réžia Yves Robert (film bol v roku 1991 nominovaný na cenu César za najlepšiu hudbu)
 1990: Mamičkin zámok (Le Château de ma mère), réžia Yves Robert (film bol v roku 1991 nominovaný na cenu César za najlepšiu hudbu)
 1991: Podčiarknuté, sčítané (La Totale !), réžia Claude Zidi
 1991: (La Neige et le Feu), réžia Claude Pinoteau
 1991: Láska s rybou / Záskok (La Montre, la Croix et la Manière), réžia Ben Lewin
 1992: Raj výtržníkov (Le Bal des casse-pieds), réžia Yves Robert
 1992: (Coup de jeune), réžia Xavier Gélin
 1992: Súper (Le Souper), réžia Édouard Molinaro
 1993: (Le Mari de Léon), réžia Jean-Pierre Mocky
 1993: Kuchyňa s apartmánom (Cuisine et Dépendances), réžia Philippe Muyl
 1993: Túžba po zlate (La Soif de l'or), réžia Gérard Oury
 1993: (Sarı Mercedes: Fikrimin İnce Gülü (Mercedes mon amour)), réžia Bay Okan (film získal v roku 1993 cenu Golden Boll za najlepšiu pôvodnú hudbu)
 1994: (Montparnasse-Pondichéry), réžia Yves Robert
 1994: (Cache cash), réžia Claude Pinoteau
 1996: Povolanie: Učiteľ (Le Plus Beau Métier du monde), réžia Gérard Lauzier
 1996: (Les Palmes de monsieur Schutz), réžia Claude Pinoteau
 1996: Jaguár (Le Jaguar), réžia Francis Veber
 1997: (Soleil), réžia Roger Hanin
 1998: Jeden blbec na večeru (Le Dîner de cons), réžia Francis Veber
 1999: Škorpión (Le Schpountz), réžia Gérard Oury
 1999: Francúzov syn (Le Fils du Français), réžia Gérard Lauzier
 2000: Krava a prezident (La Vache et le Président), réžia Philippe Muyl
 2001: KOndoMÉDIA / S farbou von (Le Placard), réžia Francis Veber
 2003: (Le Furet), réžia Jean-Pierre Mocky
 2004: Zloduch Albert (Albert est méchant), réžia Hervé Palud
 2006: Rok v mojom živote (Le Temps des porte-plumes), réžia Daniel Duval
 2010: Hitler v Hollywoode (HH, Hitler à Hollywood), réžia Frédéric Sojcher
 2014: (Calomnies), réžia Jean-Pierre Mocky
 2017: Pan Stein je online (Un profil pour deux), réžia Stéphane Robelin
 2017: (Octav), réžia Serge Ioan Celebidachi (film získal v roku 2018 cenu Outstanding Achievement Award za filmovú hudbu / pieseň), (film bol v roku 2018 nominovaný na cenu Golden Aphrodite za najlepšiu hudbu), (film bol v roku 2018 nominovaný na cenu Honorable Mention za najlepšiu hudbu), (film bol v roku 2018 nominovaný na cenu Gopos Award za najlepšiu hudbu), (film získal v roku 2018 cenu Award of Recognition za najlepšiu hudbu), (film získal v roku 2018 cenu Jury Prize za najlepšiu pôvodnú hudbu), (film získal v roku 2018 cenu LAIFF May Award za najlepšiu pôvodnú hudbu), (film získal v roku 2018 cenu May Monthly Edition za najlepšiu pôvodnú pieseň), (film bol v roku 2018 nominovaný na cenu PAMA za najlepšiu hudbu), (film získal v roku 2018 cenu Satisfied Eye Trophy za najlepšiu pôvodnú pieseň), (film získal v roku 2018 cenu Bronze Award za najlepšiu hudbu)
 2018: Nechajte dievčatá hrať! (Comme des garçons), réžia Julien Hallard

Televízne filmy 

 1968: Dobrodružstvá Toma Sawyera (Les aventures de Tom Sawyer), réžia Mihai Iacob a Wolfgang Liebeneiner
 1975: (Michel Strogoff), réžia Jean-Pierre Decourt
 1977: (Richelieu), réžia Jean-Pierre Decourt
 1978: Sam a Sally (Sam et Sally), réžia Nicolas Ribowski, Jean Girault a Robert Pouret
 1978 – 1979: (Die Abenteuer des David Balfour (Les Aventures de David Balfour)), réžia Jean-Pierre Decourt (film získal v roku 1991 cenu 7 d'or za skladbu David's Song)
 1980: (Les Roses de Dublin), réžia Lazare Iglesis
 1983: (La Chambre des dames), réžia Yannick Andréi
 1984: (L'Amour en héritage), réžia Douglas Hickox a Kevin Connor (film získal v roku 1985 Zlatú a Platinovú platňu za hudbu)
 1984: (Châteauvallon), réžia Paul Planchon et Serge Friedman (film získal v roku 1985 Zlatú a Platinovú platňu za hudbu)
 1985: Spartakus a podmorské slnko (Les Mondes engloutis), réžia Michel Gauthier (film získal v roku 1985 Zlatú a Platinovú platňu za hudbu)
 1986: (L'Été 36), réžia Yves Robert (film získal v roku 1986 cenu 7 d'or za najlepšiu hudbu)
 1989: V tieni hákového kríža (The Nightmare Years), réžia Anthony Page
 1989: Návrat Arséna Lupina (Le Retour d'Arsène Lupin), réžia Michel Wyn, Jacques Besnard, Philippe Condroyer a Michel Boisrond
 1989: Kým sa nezídeme (Till We Meet Again (Le Secret de Château Valmont)), réžia Charles Jarrott
 1992: Zlomené srdcia (Les Cœurs brûlés), réžia Jean Sagols
 1998: Svet hore nohami (Le Monde à l’envers), réžia Charlotte Brändström

Referencie

Iné projekty

Externé odkazy 

 
 
 Vladimir Cosma v Ciné-Ressources – Fiches personnalités (po francúzsky)